ตลาดดอทคอมยกระดับร้านออนไลน์
ตลาดดอทคอมเปิดพรีเมี่ยมมอลล์ ยกระดับร้านออนไลน์กระตุ้นยอดปีแรก 100 ล้าน
9 มี.ค. 2553

ตลาดดอทคอมเปิดพรีเมี่ยมมอลล์ ยกระดับร้านออนไลน์กระตุ้นยอดปีแรก 100 ล้าน
นายภาวุธ พงษ์วิทยภานุ ผู้ก่อตั้งและกรรมการผู้จัดการ บริษัท ตลาดดอทคอม เปิดเผยว่า ได้เปิด “พรีเมี่ยม มอลล์” บริการที่ครบวงจรมากขึ้นเพื่อกระตุ้นยอดขายผ่านอี-คอมเมิร์ซ โดยผู้ซื้อสามารถค้นหาสินค้าได้ง่ายขึ้น มีความมั่นใจในการซื้อเพราะ ตลาดดอทคอมรับประกันว่าร้านค้ามีตัวตน ถ้ามีปัญหายินดีคืนเงิน มีระบบการชำระเงินที่หลากหลาย และมีโปรโมชั่นส่วนลดสินค้าทุกวันทุกสัปดาห์ เป็นการเปลี่ยนพฤติกรรมผู้ซื้อทำให้ตัดสินใจง่ายขึ้น
นอกจากนี้ ยังมีบริการที่ปรึกษาส่วนตัว (อีซีซี) ให้คำปรึกษาในการปรับปรุงร้านค้า มีเทคโนโลยีสำหรับให้บริการ และเสริมความรู้ในการทำอี-คอมเมิร์ซ ที่หน้าเว็บไซต์จะเสนอโปรโมชั่นพิเศษ อันดับสินค้ายอดนิยม ซึ่งจากการทดลองมา 3-4 เดือน และจะสนับสนุนนักพัฒนา เพื่อส่งเสริมให้เกิดเทคโนโลยีสำหรับ อี-คอมเมิร์ซมากขึ้น เช่น ทดลองพัฒนาแอพพลิเคชั่นบน ลายาร์ ซึ่งเป็นบริการบนโทรศัพท์มือถือ ช่วยในการค้นหาสินค้าที่อยู่ในฐานข้อมูลของตลาดดอทคอมผ่านโทรศัพท์มือถือ
ทั้งนี้ รายได้ของพรีเมี่ยม มอลล์มาจากค่าเช่าพื้นที่รายเดือน และค่านายหน้าจากการขายสินค้า 4% ขึ้นไปขึ้นอยู่กับแพ็คเกจบริการ โดยตั้งเป้าปีนี้เฉพาะพรีเมี่ยม มอลล์มียอดขายหลักร้อยล้านบาท และภายใน 5 ปี จะมียอดขายรวม 6,000 ล้านบาท ไม่รวมในส่วนของร้านค้าพลาซ่า ที่มียอดขายหลักพันล้านบาทอยู่แล้ว